**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS GYVENTOJŲ IR SPORTO ATSTOVŲ, PASIEKUSIŲ AUKŠTŲ REZULTATŲ SPORTO SRITYJE, SKATINIMO TVARKOS APRAŠO PATVIRTINIMO**

2017 m. gruodžio 21 d. Nr. T1-287

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi bei 6 straipsnio 29 punktu, atsižvelgdama į Savivaldybės biudžeto sporto plėtros programos lėšų skyrimo tvarkos aprašo, patvirtinto Plungės rajono savivaldybės administracijos direktoriaus 2016 m. gruodžio 14 d. įsakymu Nr. D-915, nuostatas, Plungės rajono savivaldybės taryba nusprendžia:

1. Patvirtinti Plungės rajono savivaldybės gyventojų ir sporto atstovų, pasiekusių aukštų rezultatų sporto srityje, skatinimo tvarkos aprašą(pridedama).

2. Nustatyti, kad 2017 metais Aprašo 7 punktas taikomas nuo Aprašo įsigaliojimo dienos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

PATVIRTINTA:

Plungės rajono savivaldybės

tarybos 2017 m. gruodžio 21 d.

sprendimu Nr. T1-287

**PLUNGĖS RAJONO SAVIVALDYBĖS GYVENTOJŲ IR SPORTO ATSTOVŲ, PASIEKUSIŲ AUKŠTŲ REZULTATŲ SPORTO SRITYJE, SKATINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės gyventojų, pasiekusių aukštų rezultatų sporto srityje, juos parengusių trenerių skatinimo tvarkos aprašas (toliau – Aprašas) nustato asmenų, komandų, pasiekusių aukštų rezultatų sporto srityje, juos parengusių trenerių skatinimo tvarką: paraiškų pateikimo, jų svarstymo, piniginių premijų skyrimo ir mokėjimo procedūras.
2. Tikslas - skatinti rajono gyventojų sportinę veiklą, skatinti rajono gyventojus, pasiekusius aukštų rezultatų savo veiklos srityje, bei juos paruošusius trenerius ir skirti jiems pinigines premijas (toliau - Premijos).
3. Lėšos piniginėms Premijoms skiriamos iš Savivaldybės biudžeto Kultūros ir sporto programos priemonės „Sporto projektų rėmimas“.
4. Gauti Premijas turi teisę asmenys (gyventojai) ir komandos, atstovaujančios Plungės rajono savivaldybei.
5. Plungės rajono savivaldybės Sporto taryba vertina pateiktas pretendentų paraiškas ir Savivaldybės administracijos direktoriui teikia siūlymus dėl konkrečių premijų skyrimo.

**II SKYRIUS**

**PARAIŠKŲ PATEIKIMO IR SVARSTYMO TVARKA**

1. Kandidatus Premijai gauti gali siūlyti sporto įstaigos, visuomeninės sporto organizacijos, Švietimo, kultūros ir sporto skyrius, patys sportininkai, sporto komandos.
2. Savivaldybės administracijos Švietimo, kultūros ir sporto skyrius apie paraiškų priėmimą skelbia Savivaldybės interneto svetainėje. Paraiškos priimamos nuo gruodžio 1 d. iki gruodžio 31 d.
3. Nustatytos formos paraiška (priedas) Premijai gauti pateikiama Savivaldybės interneto svetainėje arba išduodama Švietimo, kultūros ir sporto skyriuje.
4. Kartu su paraiška turi būti pateikti dokumentai, įrodantys varžybų rangą (varžybų nuostatai, protokolai).
5. Paraiškos Premijoms gauti priimamos ir registruojamos Savivaldybės administracijos Bendrųjų reikalų skyriuje.

**III SKYRIUS**

**PINIGINIŲ PREMIJŲ SKYRIMO KRITERIJAI IR DYDIS**

|  |  |  |  |
| --- | --- | --- | --- |
| Sporto varžybų pavadinimas | Iškovota vieta ir skiriamo piniginio apdovanojimo dydis (eurais) | | |
| pirmoji | antroji | trečioji |
| Lietuvos Respublikos čempionatai | 500 | 300 | 200 |
| Lietuvos jaunių (jaunimo) žaidynės bei čempionatai | 300 | 150 | 100 |
| Lietuvos Respublikos taurės varžybos | 200 | 150 | 100 |

11. Lentelėje nurodyti maksimalūs piniginiai apdovanojimai skiriami:

11.1. olimpinių sporto šakų individualių ir komandinių rungčių, sportinių žaidimų sportininkams, nepriklausomai nuo varžovų skaičiaus;

11.2. neolimpinių sporto šakų sportininkams, jeigu sporto varžybose dalyvauja ne mažiau kaip 16 varžovų, atstovaujančių ne mažiau kaip 10 rajonų ir (ar) miestų.

12. Už komandinį sporto laimėjimą kiekvienam komandos nariui (sportininkui) skiriamas piniginis prizas, kuris komandai apskaičiuojamas Piniginių prizų dydžių lentelėje nurodytą piniginio prizo dydį dauginant iš oficialaus komandos arba komandinės rungties sportininkų skaičiaus.

13. Treneriams skiriami 50 procentų sportininko gauto piniginio apdovanojimo dydžio piniginiai apdovanojimai. Treneriams piniginiai apdovanojimai skiriami tik už didžiausią sportininko laimėjimą tose pačiose rungtyse. Jeigu tose pačiose varžybose keli trenerio auklėtiniai laimi piniginius apdovanojimus, jų treneriui tenka du perpus mažesni piniginiai apdovanojimai.

14. Jeigu sportininką rengia keli treneriai, piniginis apdovanojimas dalijamas lygiomis dalimis.

15. Neakivaizdinių varžybų, modelių sporto šakų varžybų piniginiai apdovanojimai sportininkų treneriams neskiriami.

16. Piniginiais apdovanojimais vertinamos tik tos komandinės rungtys, kurių varžybų rezultatai nėra individualių rungčių rezultatų suma (t. y. už kuriuos sportininkas nėra gavęs piniginio apdovanojimo).

17. Piniginiai prizai 25 procentais mažinami už sporto laimėjimus antrame, 50 procentų – trečiame pagal pajėgumą sporto šakos lygmenyje.

18. Premija mokama už vienerių kalendorinių metų pasiekimus.

**IV SKYRIUS**

**SPRENDIMŲ PRIĖMIMO TVARKA**

19. Kandidatų Premijai gauti paraiškas svarsto ir lėšų kiekį rekomenduoja Sporto taryba ir siūlymus teikia Savivaldybės administracijos direktoriui.

20. Premijos gavėjas pagerbiamas artimiausio posėdžio metu, premijos suma pervedama į piniginės premijos gavėjo sąskaitą.

21. Jeigu komanda ar sportininkas tais pačiais metais keliose sporto varžybose pasiekia rezultatą, suteikiantį teisę gauti premiją, tai piniginis apdovanojimas skiriamas už didžiausią rezultatą.

**V SKYRIUS**

**BAIGIAMOSIOS NUOSTATOS**

22. Šis Aprašas gali būti keičiamas, naikinamas Sporto tarybos teikimu Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės gyventojų ir sporto atstovų,

pasiekusių aukštų rezultatų kultūros ir meno srityje,

skatinimo tvarkos aprašo

priedas

**PARAIŠKA SKATINIMO PREMIJAI UŽ PASIEKTUS AUKŠTUS REZULTATUS SPORTO SRITYJE GAUTI**

**20\_\_ m.\_\_\_\_\_\_\_\_\_\_\_\_\_\_\_\_\_\_\_\_\_ d.**

**1. INFORMACIJA APIE PAREIŠKĖJĄ**

1.1. juridinio asmens pavadinimas / fizinio asmens vardas, pavardė \_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1.2. adresas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1.3. telefonas \_\_\_\_\_\_\_\_\_\_\_\_\_\_, el. paštas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. INFORMACIJA APIE KANDIDATĄ (-US)**

2.1. siūlomas kandidatas (-ai) (vardas (-ai), pavardė (-ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. kandidato (-ų) veiklos sritis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. darbovietė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.5. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.6. banko rekvizitai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. KANDIDATO (-Ų) PASIEKTI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITA INFORMACIJA, REIKŠMINGA KANDIDATO (-Ų) REZULTATUI PAGRĮSTI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. PRIDEDAMI DOKUMENTAI:**

5.1. dokumentai, kurie patvirtina pasiekimus, laimėtą prizinę vietą (išvardyti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

5.2. dokumentai, įrodantys varžybų rangą (varžybų nuostatai, protokolai ir pan.; išvardyti)

(paraišką teikiančio fizinio asmens vardas, pavardė, parašas / juridinio asmens pavadinimas, vadovo pareigos, parašas, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_